তোলা না পেয়ে এক লরিচালকের মাথা ফাটিয়ে দেওয়ার গুরুতর অভিযোগ উঠল ট্রাফিক পুলিসের বিরুদ্ধে। প্রতিবাদে ডায়মণ্ডহারবার রোড অবরোধ করে বিক্ষোভে বসেন স্থানীয়রা।
 ওয়েব ডেস্ক : তোলা না পেয়ে এক লরিচালকের মাথা ফাটিয়ে দেওয়ার গুরুতর অভিযোগ উঠল ট্রাফিক পুলিসের বিরুদ্ধে। প্রতিবাদে ডায়মণ্ডহারবার রোড অবরোধ করে বিক্ষোভে বসেন স্থানীয়রা। অভিযোগ আজ সকালে জোকা ESI-এর সামনে লরিচালকের পথ আটকান ঠাকুরপুকুর ট্রাফিকের এক কর্মী। লরিচালকের দাবি, তার কাগজপত্র ঠিক থাকা সত্ত্বেও ৪০০ টাকা দাবি করেন তিনি। অভিযোগ, দিতে অস্বীকার করলে টর্চ দিয়ে মেরে লরিচালকের মাথা ফাটিয়ে দেওয়া হয়। হাসপাতাল থেকে ফিরে অবরোধে বসেন লরিচালকও। প্রায় দু ঘণ্টা ধরে চলে অবরোধ। পরে কাউন্সিলর ও পুলিসকর্তাদের মধ্যস্থতায় অবরোধ ওঠে।